**Fotrolighedsaftale**

**Mellem:**

**[Indsæt virksomhedsoplysninger]**

**Ref.: Virksomheden**

* Virksomhedsnavn:
* Adresse:
* CVR. nr.:

**Ref.: Leverandøren**

* Virksomhedsnavn:
* Adresse:
* CVR. nr.:

Da parterne:

* Har til hensigt at indgå et samarbejde om [beskriv samarbejdet], og
* Forventer at "Virksomheden" under drøftelserne eller samarbejdets udførelse vil dele informationer med "Leverandøren", som anses for fortrolige,  
  er parterne enige om følgende:

**1. Fortrolige oplysninger**

1.1 "Oplysninger" omfatter alle data og informationer, uanset om de gives mundtligt eller skriftligt, der overleveres af "Virksomheden" til "Leverandøren", og som relaterer sig til "Virksomhedens" aktiviteter, herunder forretningsmæssige forhold, produkter, tjenester, teknisk viden, prøver, modeller, og andre lignende informationer.  
1.2 Informationer betragtes som "fortrolige oplysninger", når:

* "Virksomheden" har angivet mundtligt eller skriftligt, at de er fortrolige, eller
* Det med rimelighed burde være klart for "Leverandøren", at disse oplysninger skal behandles som fortrolige.  
  1.3 Følgende informationer betragtes ikke som fortrolige:
* Oplysninger, der allerede var offentligt tilgængelige på tidspunktet for videregivelsen.
* Oplysninger, der efterfølgende bliver offentligt tilgængelige, uden at "Leverandøren" har handlet i strid med denne aftale.
* Oplysninger, som "Leverandøren" allerede var i besiddelse af inden videregivelsen fra "Virksomheden".
* Oplysninger modtaget fra tredjepart, som lovligt er i besiddelse af informationerne og ikke har modtaget dem fra "Virksomheden".

**2. Parternes forpligtelser**

2.1 "Leverandøren" forpligter sig til:

* At bevare fortroligheden om alle oplysninger og undlade at videregive dem til tredjepart.
* At tage nødvendige forholdsregler for at beskytte oplysningerne mod uautoriseret adgang.
* Ikke at kopiere, distribuere eller på anden måde dele de fortrolige oplysninger med andre end ansatte eller repræsentanter, som er direkte involveret i samarbejdet.  
  2.2 "Leverandøren" kan dog videregive fortrolige oplysninger, hvis det er nødvendigt i henhold til lovgivningen eller ved krav fra offentlige myndigheder.

**3. Ikrafttræden, varighed og opsigelse**

3.1 Denne aftale træder i kraft fra datoen for begge parters underskrifter. Oplysninger delt før denne dato er også omfattet.  
3.2 Aftalen kan opsiges skriftligt med 30 dages varsel, men fortrolighedsforpligtelserne forbliver gældende i 3 år efter opsigelse.  
3.3 Ved ophør af aftalen skal "Leverandøren", på anmodning, returnere alt materiale indeholdende fortrolige oplysninger til "Virksomheden".

**4. Afsluttende bestemmelser**

4.1 Aftalens rettigheder og forpligtelser udstrækkes til enhver juridisk enhed, der er tilknyttet "Leverandøren".  
4.2 Aftalen udgør hele forståelsen om fortrolige oplysninger mellem parterne og erstatter tidligere aftaler om samme emne.  
4.3 Ændringer af aftalen skal ske skriftligt og med begge parters samtykke.  
4.4 Aftalen kan ikke overdrages til tredjepart uden forudgående skriftligt samtykke fra modparten.  
4.5 Aftalen er underlagt dansk lovgivning.  
4.6 Eventuelle tvister afgøres ved de danske domstole.

Dato: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Dato:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Virksomhedsnavn: \_\_\_\_\_\_\_\_\_\_\_\_\_\_\_ Virksomhedsnavn: \_\_\_\_\_\_\_\_\_\_\_\_\_\_

Navn: (*Underskrift*) \_\_\_\_\_\_\_\_\_\_\_\_\_\_\_ Navn: (*Underskrift*: \_\_\_\_\_\_\_\_\_\_\_\_\_\_